**Notat**

Til Arbeidsutvalget for eksternfinansiert virksomhet (AU-EFV)

Fra Johannes Elgvin (leder for AU-EFV), Charlotte Kildal (leder for ressursgruppen for Forskningsrådet og Magnus Garder Evensen (leder for ressursgruppen for EU)

|  |  |
| --- | --- |
| **Sakstype:** | **Årsrapport** |
| **Møtedato:** |  |
| **Notatdato:** |  |
| **Saksansvarlig:** | **Ingrid Sogner** |
| **Saksbehandler:** | **Johannes Elgvin** |

**Årsrapport for 2022**

**Innledning**

Som oppfølging av Prosjekt fellesløsninger for forskerstøtte (2019-2021) ble det i 2022 startet et arbeid for å opprette et arbeidsutvalg for eksternfinanisert virksomhet (AU-EFV) under FANE-UiO. FIADM arbeidet sammen med seksjonsledere for forskning ved ulike fakulteter for å finne en god måte å videreføre samarbeidet om forskerstøtten på tvers av UiO. Det ble besluttet å opprette to ressursgrupper, en for Forskningsrådet og en for EU-finansiert virksomhet. FIADM sendte ut en bestilling til enhetene der de ba om innspill på erfarne forskningsrådgivere som kunne sitte i de ulike ressursgruppene.

**Arbeidet i Arbeidsutvalget for eksternfinansiert virksomhet**

Høsten 2022 etablerte direktør for FIADM AU-EFV. Gruppen arbeidet innledningsvis med mandater for AU-EFV og for ressursgruppene og med å bemanne ressursgruppene basert på innspillene fra enhetene. Det ble oppnevnt en leder av hver ressursgruppe og Direktør for FIADM oppnevnte også en leder av AU-EFV. Lederne av de to ressursgruppene ble invitert inn som medlemmer av AU-EFV. Sammensetningen høsten 2022 var slik:

|  |  |  |
| --- | --- | --- |
| AU-EFV | Ressursgruppe for EU | Ressursgruppe for Forskningsrådet |
| Ingrid Sogner, FIADM (eier)  Johannes Elgvin, SV (leder)  Ingse Noremsaune, MN (medlem)  Jenny Graver, JUS (medlem)  Maria Olofsson, MED (medlem)  Charlotte Kildal, SUM (leder av Ressursgruppen for Forskningsrådet)  Magnus Garder Evensen, HF (leder av Ressursgruppen for EU) | Magnus Garder Evensen (HF, leder)  Erlend Haavardsholm (UV)  Jørgen Kirksæther (MN)  Lars Øen (FIADM)  Marit Eldholm (SV)  Reidar Rognlien (MED) | Charlotte Kildal (SUM, leder)  Stina Petersen (SV)  Per Jørgen Ystehede (JUS)  Kari Beate Rygg (MN)  Lisa Nordick (FH)  Vibeke Alm (FIADM) |

Ressursgruppene arbeidet videre med sine respektive mandater som ble lagt fram for AU-EFV og deretter for FANE-UiO.

AU-EFV og ressursgruppene brukte møtene i 2022 til å planlegge nyttige aktiviteter for 2023. Det ble blant annet besluttet å arrangere en årlig kompetansedag for forskerstøtten ved UiO.

**Arbeidet i Ressursgruppen for EU**

Arbeidet i Ressursgruppen for EU startet i november, og gruppen gjennomførte tre møter før juleferien. Med bakgrunn i det foreslåtte mandatet ble de første møtene brukt til å diskutere hvordan gruppen skulle jobbe og hva gruppen skulle jobbe med. Det ble brukt mye tid på mandatet i begynnelsen for å finne mulighetsrommet for gruppen. Det ble satt opp gjentagende møter og vekslet på møtested for å besøke de ulike enhetene på tvers av UiO. Dette var del av arbeidet med å bli kjent i gruppen – selv om mange kjente hverandre fra før var konstellasjonen ny og det var viktig å bli kjent. Ved behov møtes også gruppen digitalt, og fellesmøter med begge ressursgruppene ble planlagt for 2023.

Helt fra start ble det arbeidet med Kompetansedagen og ulike webinarer. Det ble satt opp planer for temaer og for deling og tilgjengeliggjøring av webinarene. Ressurser og verktøy har også vært tema, og gruppen bruker et felles Excel-ark for innspill og ideer. Møtene har også blitt brukt til diskusjoner om rutiner og hvordan ting gjøres ved UiO. Det er forskjellig praksis ved forskjellige fakultet, og det har vært viktig å bruke tid på erfaringsdeling.

**Arbeidet i Ressursgruppen for Forskningsrådet**

Arbeidet i ressursgruppen startet opp i november, og det ble holdt tre møter før utgangen av året. De første møtene ble brukt til å diskutere mandatet og arbeidsform for gruppen, samt å bli bedre kjent medlemmene imellom. Møtene ble kombinert med besøk og omvisning på hverandres enheter. Gruppen diskuterte kompetansedagen for hele forskerstøtten ved UiO, og planla ulike webinarer for samme målgruppe. Gruppen ønsker å skape aktiviteter som kommer hele forskerstøtten til nytte, og har derfor lagt mesteparten av arbeidet i å arrangere korte webinarer som er åpne for alle. Møtene ble i hovedsak brukt til å identifisere temaer og områder med behov for faglig påfyll og det ble laget en oversikt over dette. Det første webinaret som skulle avholdes i januar 2023 ble planlagt.

**Betydning for forvaltning av det forskningsadministrative arbeidet ved UiO**

Samarbeid på tvers er et av de viktigste resultatene fra arbeidet. Det å kunne dele erfaringer på tvers av organisasjonen, og det over tid, gir økt kompetanse for medlemmene av ressursgruppene – en kompetanse de også tar med hjem til sine fakultet/senter. Webinarene som planlegges har som mål å nå ut til alle som jobber med eksternfinansierte prosjekter, og dermed skape en utvidet arena for erfaringsdeling og kompetanseheving. Det har blitt opprettet nettsider for ressursgruppene, der forskerstøtteapparatet også kan melde inn behov, ønsker og andre innspill. I tillegg vil ressursgruppene benytte Teams-rommet for forskerstøtten ved UiO til å spre informasjon om webinarer, arrangement, nyheter etc. Samlet gir dette muligheter for bedre kommunikasjon på tvers av UiO, for erfaringsdeling og for kompetanseheving.

**Økonomi**

AU-EFV og ressursgruppene har ikke et eget budsjett. Hvilke økonomiske behov samarbeidet på tvers medfører kommer an på aktivitetene som gjennomføres. Behovet vil bli tydeligere i 2023, men planene i ressursgruppene og AU-EFV viser at det i alle fall er behov for et budsjett for kompetansedagen.

Arbeidet i ressursgruppene medfører ikke driftsutgifter, men krever ressurser i form av arbeidstid.

**Prosjektet nettsider med tilgang til mandat, dokumenter, møter og aktiviteter**

[Lenke til nettsidene](https://www.uio.no/for-ansatte/nettverk-moter/fellesadm/fane/forskerstotte-pa-tvers/)